A campaña das Filipinas, Batalla das Filipinas ou Liberación das Filipinas (en inglés: Battle of the Philippines or the Liberation of the Philippines), nome en código Operación Mosqueteiro I, II e III (en inglés: Operation Musketeer I, II, and III), foi a campaña estadounidense, mexicana, australiana e filipina para derrotar e expulsar as forzas imperiais xaponesas que ocupaban as Filipinas durante a Segunda Guerra Mundial. O exército xaponés invadiu todas as Filipinas durante a primeira metade de 1942. A liberación das Filipinas comezou con desembarcos anfibios na illa filipina oriental de Leyte o 20 de outubro de 1944. As forzas militares dos Estados Unidos e da Commonwealth filipina progresaban na liberación de territorios e illas cando as forzas xaponesas nas Filipinas foron ordenadas por Tokio a renderse.
O 15 de agosto de 1945, despois do lanzamento das bombas atómicas sobre o Xapón continental e a invasión soviética de Manchuria.